אהבה חולה

"אהבה חולה" הוא שיר של הזמר הישראלי פאר טסי, מתוך אלבום האולפן השביעי שלו, "רדיו שטח". השיר יצא לאור ב-10 בנובמבר 2022, כרצועה הפותחת של האלבום. הוא נכתב והולחן על ידי טסי עצמו, יחד עם איתן דרמון ומתן דרור. דרור אף הפיק ועיבד את השיר. השיר היה ללהיטו המצליח ביותר של טסי מאז "דרך השלום" משנת 2014, שהעניק לו מעמד של "זמר של להיט אחד" במהלך השנים שלפני צאתו של שיר זה, והיה לראשון בקריירה שלו מזה שמונה שנים שהגיע לצמרת המצעדים של גלגלצ וכאן גימל. ב-10 בנובמבר 2022 הוציא פאר טסי את אלבום האולפן השביעי שלו, "רדיו שטח". האלבום מתאפיין בשיתוף פעולה עם מגוון יוצרים ומפיקים שגייסו טסי והמוזיקאי איתן דרמון על מנת ליצור את האלבום. "אהבה חולה" היא הרצועה הפותחת את האלבום, והיא נכתבה והולחנה על ידי השניים יחד עם מתן דרור. השיר, לצד "38", היה לאחד משני השירים המצליחים ביותר מהאלבום "רדיו שטח". הוא זכה להצלחה בעיקר בסטרימינג, כשבשיאו הגיע למקום הראשון במצעד הישראלי השבועי של פלטפורמת ספוטיפיי. זה שירו הראשון של פאר טסי בקריירה שהגיע להישג זה. גם בתחנות הרדיו זכה השיר להצלחה, והגיע למקום הראשון במצעד העשירייה של כאן גימל ובמצעד הרשמי של גלגלצ. זה שירו השני של פאר טסי בקריירה שהגיע למקום הראשון במצעדי תחנות אלו, לאחר "דרך השלום" ב-2014. במצעד היטליסט של מאקו, המאגד נתונים משירותי הסטרימינג ותחנות הרדיו כאחד, היה השיר לשני בתולדות המצעד שהגיע למקום הראשון לאחר "Unicorn" של נועה קירל. באוגוסט 2023, חברת ספוטיפיי פרסמה את נתוני ההשמעות שלה ביחס לחודשים יולי-אוגוסט, והשיר היה לשיר השביעי המושמע ביותר בחודשים אלו בישראל. מאז צאתו, ביצעו את השיר מוזיקאים שונים, ובהם: מאי ספדיה, שביצעה את השיר בלייב במצעד העשירייה של כאן גימל, בינואר 2023. ספיר סבן, שביצעה את השיר בלייב בתוכנית דידי לוקאלי ב-103fm, בינואר 2023. נועם בתן, שביצע את השיר בלייב בגלגלצ בתוכניתו של עידו פורת, במרץ 2023. אלה לי להב, שביצעה את השיר בתוכניתו של מושיקו שטרן ברדיוס 100FM, באפריל 2023. אסף נבו‏, ממש קרוב לדרך השלום: פאר טסי "רצח" את ההופעה מול קהל לוהט בהיכל מנורה, באתר וואלה, 26 בפברואר 2023 אבי שושן, פאר טסי הגשים את החלום והפך לשם הכי חם בעולם המוזיקה. אז לאן הוא נעלם?, באתר ynet, 31 בינואר 2023 איריס קול, דרך השלום של פאר טסי, באתר 103fm, 13 בנובמבר 2022 בן שלו, פאר טסי מוסגר כזמר של להיט אחד. האלבום החדש שלו מראה שזה לא נכון, באתר הארץ, 25 בינואר 2023 יאיר מור, מי הזמרת ששברה את כל השיאים? דירוג ספוטיפיי, באתר אייס, 1 בפברואר 2023 המצעד השבועי הישראלי, באתר ספוטיפיי, 2 בפברואר 2023 דור מאיר מועלם, ‏פאר טסי עשה בית ספר לכולם (בעיקר לתקשורת). עכשיו הוא מקום ראשון, באתר ‏מאקו‏, 27 באפריל 2023 רינת קרמר יבלינוביץ, ‏תרימו לי להיט: אלו השירים המושמעים ביותר הקיץ, באתר "סרוגים", 31 באוגוסט 2023 אהבה חולה - מאי ספדיה (קאבר) | לייב באולפן העשירייה, סרטון בערוץ "כאן | גימל", באתר יוטיוב (אורך: 04:01) 103FM - דידי לוקאלי - Live באולפן, באתר 103FM - האזנה לרדיו און ליין נועם בתן - אהבה חולה (קאבר) (לייב אצל עידו פורת), סרטון בערוץ "גלגלצ, הערוץ הרשמי", באתר יוטיוב (אורך: 03:35) אלה לי - אהבה חולה (קאבר לפאר טסי) | מושיקו שטרן רדיוס 100FM, סרטון בערוץ "רדיוס 100FM", באתר יוטיוב (אורך: 03:15) המצעד הישראלי השנתי לסיכום שנת תשפ"ג (לרשימה המלאה יש לבחור בתפריט "כל נתוני המצעד" להורדת קובץ PDF), באתר mysong.co.il, ‏26 באוגוסט 2023 המצעד השנתי הישראלי תשפ"ג, באתר גלי צה"ל, 14 בספטמבר 2023 דורית אסרף מזרחי, אתם בחרתם: "יוניקורן" הוא שיר השנה של כאן גימל וטיקטוק, באתר כאן – תאגיד השידור הישראלי, 14 בספטמבר 2023 תוצאות המצעד השנתי 2023 של היטליסט, באתר מאקו מדיה פורסט - המצעד הישראלי השנתי לסיכום שנת תשפ”ד | Mysong By Media Forest, באתר www.mysong.co.il (באנגלית)